Ego Hugo, dux Burgundię, omnibus presentibus et futuris, scripto notum facio me dedisse et concessisse in perpetuum, pro remedio animę meę et predecessorum meorum, canonicis Castellionis XL solidos in pedagio ejusdem castri, post decessum matris meę, in purificationem beatę Marię annuatim recipiendos. Ut autem jam dicti canonici specialius mei memoriam habeant, volo et precipio quod predicti XL s. in pedantiis canonicorum pro quadragesimam expandantur. Ut vero hęc omnia rata et inconcussa permaneant, cum sigillo nostro sigillum Odonis, filii mei, appendi precepi. Hujus rei testes sunt Hugo, capellanus meus et Nicholaus, nepos ejus; Hugo, canonicus; Odo Ruffus; Boinus, prepositus. Acta sunt hęc anno incarnati Verbi Domini M°C°LXXXX°.